**contur**

*Ursu Marian Florentin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tu stăteai în spatele inimii mele

la stânga era o oază de singurătate

în care mă trăgeai de fiecare dată când

umbra ta era prea neliniștită

în partea cealaltă ne nășteam încă odată

ca să fim din nou împreună

pe nevăzute

dorul meu nu avea durere

era un fel de nor lipit de tine

ca o încruntare

mai ales când te cuprindeai singură de frig

sau de teama orizontului

tu nu aveai iubire

fiindcă erai dispărută

în îmbrățișarea conturului meu

fără gând, fără margini,

fără cuvinte

astfel nu mai lăsaseși să se vadă

nimic din vedenia ta,

în afară de frumusețe